**ผลของการจัดกิจกรรมการละเล่นพื้นบ้านของเด็กไทยที่มีต่อทักษะพื้นฐานทางคณิตศาสตร์ของเด็กปฐมวัย**

**Effects of folk games for Thai children on basic mathematical skills of** **Early Childhood Children.**

พรรณิพา เอนกเวียง1 จงจิต เค้าสิม2

Pannipa Anekweang1 Jongjit Kaosim2

**1**นักศึกษาหลักสูตรศึกษาศาสตรบัณฑิต สาขาวิชาการศึกษาปฐมวัย คณะศึกษาศาสตร์

มหาวิทยาลัยภาคตะวันออกเฉียงเหนือ จังหวัดขอนแก่น 40000

**2**อาจารย์ประจำคณะศึกษาศาสตร์ มหาวิทยาลัยภาคตะวันออกเฉียงเหนือ

**1**Student of the Bachelor of Education Program in Early Childhood Education, Northeastern University, Khon kaen Thailand, 40000

**2** Lecturer at Faculty of Education Northeastern University

*\*Corresponding author:* Pannipa Anekweang; E-mail: pannipajampa631@gmail.com

…………………………………………………………………………………………………………………………………………………………………………………………………………………………………………………………

**บทคัดย่อ**

การวิจัยครั้งนี้มีวัตถุประสงค์เพื่อศึกษาและเปรียบเทียบทักษะพื้นฐานทางคณิตศาสตร์ของเด็กปฐมวัยก่อนและหลังได้รับการจัดกิจกรรมการละเล่นพื้นบ้านของเด็กไทย กลุ่มตัวอย่างเป็นเด็กปฐมวัย อายุ 5-6 ปี ที่ศึกษาอยู่ชั้นอนุบาล 3 ภาคเรียนที่ 2 ปีการศึกษา 2563 โรงเรียนน้ำพอง อำเภอน้ำพอง สังกัดสำนักงานเขตพื้นที่การศึกษาประถมศึกษาขอนแก่น เขต 4 จังหวัดขอนแก่น จำนวน 22 คน ซึ่งได้มาโดยการเลือกแบบเจาะจง เพื่อกำหนดเป็นกลุ่มทดลองโดยการจัดกิจกรรมการละเล่นพื้นบ้านของเด็กไทย เป็นเวลา 5 สัปดาห์ ๆ ละ 5 วัน ๆ ละ 45 นาที รวม 25 ครั้ง เครื่องมือที่ใช้ในการวิจัยครั้งนี้ คือ แผนการจัดกิจกรรมการละเล่นพื้นบ้านของเด็กไทย และแบบทดสอบวัดทักษะพื้นฐานทางคณิตศาสตร์ของเด็กปฐมวัยที่ผู้วิจัยสร้างขึ้น และมีแบบแผนการวิจัยเป็นการวิจัยเชิงทดลองแบบ One – Group Pretest – Posttest Design วิเคราะห์ข้อมูลด้วยการหาค่าเฉลี่ย ส่วนเบี่ยงเบนมาตรฐาน และการทดสอบค่าทีแบบกลุ่มไม่อิสระ (dependent Samples t-test)

ผลการวิจัยพบว่า

1. ทักษะพื้นฐานทางคณิตศาสตร์ของเด็กปฐมวัยหลังได้รับการจัดกิจกรรมการละเล่นพื้นบ้าน

ของเด็กไทย อยู่ในระดับดี ทั้งโดยรวมและรายด้าน

1. ทักษะพื้นฐานทางคณิตศาสตร์ของเด็กปฐมวัยหลังได้รับการจัดกิจกรรมการละเล่นพื้นบ้าน

ของเด็กไทยสูงขึ้นอย่างมีนัยสำคัญทางคณิตศาสตร์ที่ระดับ .05

**คำสำคัญ:** ทักษะพื้นฐานทางคณิตศาสตร์, การละเล่นพื้นบ้านของเด็กไทย, เด็กปฐมวัย

**ABSTRACT**

The purpose of this study were to study and compare basic mathematical skills of Early Childhood Children using folk games for Thai children. Purposive sampling was used to select the sample of 22 Early childhood children in the 2nd semester of Academic year 2020 from Nam Phong school, Nam Phong district, Khon Kaen Province Under the Office of Khon Kaen Primary Educational Service Area District 4. The sample was selected by the Purposive Sampling. The experiment were carried out for 5 executive weeks, 5 days per weeks, 45 minutes per days, including 25 times. The research instruments used were the lesson plan of Thai folk games, and the basic mathematical skills of Early childhood children test, by researcher. The research design of this study was One Group Pretest - Posttest design. Data was analyzed using t-test for dependent samples.

The results of this study were: The basic mathematical skills of early childhood children obtained through Thai folk games was significantly higher level at .05

**Keywords:** The basic mathematical skills, Folk games for Thai children, Early Childhood Children.

**บทนำ**

การศึกษาปฐมวัยเป็นการศึกษาเพื่อเตรียมความพร้อมและพัฒนาการของเด็กทั้งด้านร่างกาย จิตใจ สติปัญญา บุคลิกภาพและสังคม ให้พัฒนาอย่างสมดุลและเต็มศักยภาพตามวัย มุ่งเตรียมเด็กให้มีพื้นฐานจิตใจที่ดีงาม สามารถทำงานร่วมกับผู้อื่นและสามารถอยู่ร่วมกับผู้อื่นในสังคมโลกได้อย่างสันติ มีทักษะและพื้นฐานความรู้ที่จำเป็นในการดำรงชีวิต อันจะส่งผลต่อการพัฒนาประเทศแบบยั่งยืน ทั้งนี้เนื่องจากปฐมวัยเป็นช่วงวัยที่พัฒนาการทุกด้านพัฒนาอย่างรวดเร็ว ประสบการณ์ที่เด็กได้รับจะเป็นพื้นฐานของการพัฒนาทุกๆ และเป็นพื้นฐานทั้งในด้านการเรียนรู้และการพัฒนาทุกๆ ด้าน ถ้าเด็กได้รับการพัฒนา การกระตุ้นไปในทิศทางที่ถูกต้อง จะช่วยให้เด็กมีเจตคติต่อการเรียนรู้ และพัฒนาตนเองให้เข้ากับสภาพแวดล้อมและสังคมได้อย่างมีคุณภาพ (กระทรวงศึกษาธิการ) สอดคล้องกับคำกล่าวในหลักสูตรการศึกษาปฐมวัยพุทธศักราช 2560 ที่กล่าวว่า การศึกษาปฐมวัยเป็นการศึกษาที่มุ่งพัฒนาเด็กตั้งแต่แรกเกิดถึง 5 ปี บนพื้นฐานการอบรมลี้ยงดูและการส่งเสริมกระบวนการเรียนรู้ที่สนองต่อธรรมชาติและพัฒนาการของเด็กแต่ละคนตามศักยภาพภายใต้บริบทสังคม วัฒนธรรมที่เด็กอาศัยอยู่ด้วยความรักความเอื้ออาทรและความเข้าใจของทุกคน เพื่อสร้างรากฐานคุณภาพชีวิตให้เด็กพัฒนาไปสู่ความเป็นมนุษย์ที่สมบูรณ์เกิดคุณค่าต่อตนเองสังคม

คณิตศาสตร์มีความสำคัญยิ่งต่อการพัฒนาความคิด ทำให้มนุษย์คิดอย่างมีเหตุผล เป็นระบบ มีแบบแผน ตลอดจนมีการพัฒนาความคิดสร้างสรรค์และสามารถวิเคราะห์ปัญหาหรือสถานการณ์ได้อย่างรอบคอบ ช่วยให้คาดการณ์วางแผน แก้ปัญหา และนำไปใช้ในชีวิตประจำวันได้อย่างเหมาะสม และคณิตศาสตร์ยังเป็นเครื่องมือในการศึกษาด้านวิทยาศาสตร์ เทคโนโลยีและศาสตร์อื่น ๆ (สถาบันส่งเสริมการสอนวิทยาศาสตร์และเทคโนโลยี. 2551) เด็กปฐมวัย เป็นช่วงที่มีความคิดริเริ่มงอกงาม ต้องการแสดงออก มีจินตนาการ อยากรู้อยากเห็น สามารถให้เหตุผลในการกระทำของตนเองได้ รู้จำนวนตัวเลข รู้จักการนับ ซึ่งเป็นทักษะพื้นฐานทางคณิตศาสตร์ของเด็ก การเรียนคณิตศาสตร์จึงเป็นการกระตุ้นให้เด็กสนใจโลกรอบตัวเอง การตระหนักรู้ทุกสิ่งในธรรมชาติ การเปลี่ยนแปลง รู้จักสังเกต ค้นหา ทดลอง ให้เด็กเกิดมโนทัศน์คณิตศาสตร์ ว่าเป็นเรื่องเกี่ยวกับตัวเลขและเหตุผล สร้างความคุ้นเคยกับตัวเลข การนับ การเพิ่ม และการลด พัฒนาเจตคติที่ดีต่อการเรียนรู้คณิตศาสตร์ ฝึกทักษะในการคิดคำนวณจากการรู้ การนับ การเปรียบเทียบ หรือการจำแนกรับรู้การแก้ปัญหา และสร้างเสริมความคิดเชิงตรรกะหรือเหตุผลจากการมีความสามารถ ในการใช้เหตุผล ในการเปรียบเทียบ การจัดประเภท รู้เวลา รู้ตำแหน่ง รู้รูปทรง และขนาด (กุลยา ตันติผลาชีวะ. 2551)

การเล่นเป็นกิจกรรมที่มีประโยชน์และมีคุณค่าต่อการพัฒนาเด็กปฐมวัยทั้งด้านร่างกาย อารมณ์ จิตใจ สังคม และสติปัญญา ในขณะที่เด็กเล่นนั้นเด็กจะได้ใช้สมรรถภาพทางด้านร่างกายหลายๆ ส่วนควบคู่กับการใช้สติปัญญา และนอกจากนั้นการเล่นยังเป็นการสร้างเสริมประสบการณ์ในการเรียนและการทำงานของเด็ก การละเล่นพื้นบ้านไทยเป็นการเล่นรูปแบบหนึ่งที่แสดงถึงเอกลักษณ์ของความเป็นไทย ที่ถือว่าเป็นส่วนหนึ่งของวัฒนธรรมที่สืบทอดมาในวิถีชีวิตของคนไทยตั้งแต่อดีตจนถึงปัจจุบัน เป็นเล่นที่สนุกสนาน ไม่มีกติกาซับซ้อน เล่นได้ง่าย มีคุณค่าส่งเสริมทั้งด้านวัฒนธรรม สังคม ภาษา และยังช่วยส่งเสริมพัฒนาการของเด็กทั้งด้านร่างกาย อารมณ์ จิตใจ สังคม สติปัญญา ของเด็กได้เป็นอย่างดี (รัตน์ตยา ศรีสุข. 2551)

จากความสำคัญของการพัฒนาทักษะพื้นฐานทางคณิตศาสตร์ของเด็กปฐมวัย และคุณค่าของการละเล่น พื้นบ้านของเด็กไทย ผู้วิจัยจึงมีแนวคิดที่จะศึกษาในเรื่องการพัฒนาทักษะพื้นฐานทางคณิตศาสตร์ของเด็กปฐมวัยด้วยกิจกรรมการละเล่นพื้นบ้านของเด็กไทย โดยผู้ศึกษาค้นคว้าเชื่อว่า กิจกรรมการละเล่นพื้นบ้านของเด็กไทย จะช่วยพัฒนาทักษะพื้นฐานทางคณิตศาสตร์ของเด็กปฐมวัยให้มีระดับคุณภาพพัฒนาการสอดคล้องตามตัวบ่งชี้และสภาพที่พึงประสงค์ที่หลักสูตรการศึกษาปฐมวัยกำหนด

**วัตถุประสงค์ของการวิจัย**

1. เพื่อศึกษาทักษะพื้นฐานทางคณิตศาสตร์ของเด็กปฐมวัยที่ได้รับการจัดกิจกรรมการละเล่น

พื้นบ้านของเด็กไทย

1. เพื่อเปรียบเทียบทักษะพื้นฐานทางคณิตศาสตร์ของเด็กปฐมวัยก่อนและหลังได้รับการจัด

กิจกรรมการละเล่นพื้นบ้านของเด็กไทย

**แนวคิด ทฤษฎี และงานวิจัยที่เกี่ยวข้อง**

1. **ทักษะพื้นฐานทางคณิตศาสตร์**

สถาบันส่งเสริมการสอนวิทยาศาสตร์และเทคโนโลยี กระทรวงศึกษาธิการ (2553) กล่าวถึง คณิตศาสตร์มีความสำคัญยิ่งต่อการพัฒนาความคิด ทำให้มนุษย์มีความคิดอย่างมีเหตุผล เป็นระบบ มีแบบแผน ตลอดจนการพัฒนาความคิดริเริ่มสร้างสรรค์และสามารถวิเคราะห์ปัญหาหรือสถานการณ์ได้อย่างรอบคอบ ช่วยให้คาดการณ์ วางแผนการแก้ปัญหาและนำไปใช้ในชีวิตประจำวันได้อย่างเหมาะสม และคณิตศาสตร์ยังเป็นเครื่องมือในการศึกษาทางด้านวิทยาศาสตร์ เทคโนโลยีและศาสตร์อื่นๆ เด็กปฐมวัยเป็นวัยเริ่มต้นแห่งการเรียนรู้ มีความอยากรู้อยากเห็น ช่างสังเกต ชอบสำรวจสิ่งต่างๆ รอบตัว คณิตศาสตร์สามารถพัฒนาและเสริมสร้างให้เด็กรู้เข้าใจธรรมชาติและสิ่งต่างๆรอบตัว การที่เด็กมีความรู้ ความเข้าใจ มีทักษะและกระบวนการทางคณิตศาสตร์มีเจตคติที่ดีต่อคณิตศาสตร์ ไม่เพียงส่งผลให้เด็กประสบความสำเร็จในการเรียนรู้ทางคณิตศาสตร์เท่านั้น แต่จะส่งผลต่อการเรียนรู้ในศาสตร์อื่นๆ คณิตศาสตร์จึงมีบทบาทสำคัญทั้งในการเรียนรู้ และมีประโยชน์ต่อการดำเนินชีวิต

กุลยา ตันติผลาชีวะ (2551) กล่าวว่า คณิตศาสตร์มีความสัมพันธ์เกี่ยวข้องกับชีวิตประจำวันของคนและต้องใช้เสมอ เด็กสนใจการเรียนรู้คณิตศาสตร์ตั้งแต่เล็ก เด็กสามารถประเมินขนาดใหญ่เล็กได้และสามารถสื่อสารกับเพื่อนและผู้ใหญ่ได้ ดังนั้นคณิตศาสตร์ของเด็กปฐมวัยจึงเป็นความเข้าใจเรื่องจำนวน การปฏิบัติเกี่ยวกับจำนวน หน้าที่และความสัมพันธ์ของจำนวน ความเป็นไปได้และการวัดทางคณิตศาสตร์ของเด็กปฐมวัย

บรีเวอร์ (ปณิชา มโนสิทธยากร. 2553; อ้างอิงจาก Brewer. 1995) กล่าวว่า คณิตศาสตร์เป็นแนวทางของประสบการณ์และความเห็นต่างๆ ที่เกี่ยวกับโลก เป็นแนวทางในการแก้ปัญหาที่เกี่ยวกับความเข้าใจ เรื่องจำนวน หน้าที่ และความสัมพันธ์ของสิ่งของ เมื่อเด็กโตและมีพัฒนาการขึ้น กิจกรรมเกี่ยวกับคณิตศาสตร์ที่จะเปลี่ยนแปลง เด็กจะได้สำรวจ เริ่มเข้ากลุ่ม มีการเปรียบเทียบ และเมื่อมีความพร้อมเรื่องความคิดรวบยอดเรื่องคณิตศาสตร์ เด็กจะสามารถบันทึกสิ่งที่ค้นพบโดยใช้สัญลักษณ์ทางคณิตศาสตร์

ครอฟต์และเฮสส์ (กมลรัตน์ กมลสุทธิ. 2555; อ้างอิงจาก Croft & Hess. 1985) กล่าวว่า เด็กๆ สามารถเรียนรู้ความคิดรวบยอดทางคณิตศาสตร์จากกิจกรรมต่างๆ ในชีวิตประจำวัน และความคิดรวบยอดทางคณิตศาสตร์นั้น สามารถจัดสอดแทรกหรือบูรณาการเข้ากับวิชาอื่นๆ ที่บรรจุในหลักสูตรการศึกษาปฐมวัย การเรียนเกี่ยวกับตัวเลข รูปทรง ขนาด ลำดับ การจัดหมวดหมู่ และความสัมพันธ์ต่างๆ ถือว่าเป็นประสบการณ์ประจำวันของเด็กที่ช่วยสอนเด็กตามธรรมชาติอยู่แล้ว ดังนั้นการปลูกฝังให้เด็กมีความเข้าใจเกี่ยวกับความคิดรวบยอดและทักษะพื้นฐานทางคณิตศาสตร์เบื้องต้น จึงเป็นการปูพื้นฐานไปสู่ความเข้าใจด้านคณิตศาสตร์ต่อไปในอนาคต

1. **การละเล่นพื้นบ้านไทย**

**ความหมาย**

พจนานุกรมฉบับราชบัณฑิตยสถาน พ.ศ. 2525 (2545: 4) ได้ให้ความหมายไว้ว่า การ

กระทำของเด็กที่ทำไปเพื่อความสนุกสนานหรือผ่อนคลายอารมณ์ให้เพลิดเพลิน

ฟาลาตี หมาดเต๊ะ (2557) การละเล่นพื้นบ้านของไทยหมายถึงการละเล่นที่ผู้เล่นต่าง

สมัครใจมีการเคลื่อนไหวในกิริยาต่างๆ เน้นความสนุกสนานเพลิดเพลินเป็นการถ่ายทอดของคนไทยสืบต่อกันมาจากรุ่นหนึ่งไปสู่อีกรุ่นหนึ่ง มีกฎกติกาที่ไม่ซับซ้อนสามารถยืดหยุ่นให้เหมาะสมกับสภาพการณ์ และมีความเหมะสมกับวีถีชีวิต วัฒนธรรมของท้องถิ่นนั้นๆ เมื่อเด็กได้เล่นคนเดียวหรือเป็นกลุ่มอย่างสม่ำเสมอ จะทำให้เด็กได้รับการเตรียมความพร้อมในพัฒนาการด้านต่างๆ ครบทั้ง 4 ด้าน ได้แก่ ด้านร่างกาย ด้านอารมณ์ ด้านจิตใจ ด้านสังคมและด้านสติปัญญา

**ประโยชน์ของการละเล่นพื้นบ้าน**

ฟาลาตี หมาดเต๊ะ (2557; อ้างอิงจาก คณาจารย์ชมรมเด็ก. 2545) กล่าวถึงประโยชน์ของการละเล่นพื้นบ้าน ดังนี้

1. การเล่นช่วยส่งเสริมพัฒนาการด้านต่างๆ เช่น ส่งเสริมพัฒนาการทางกายในด้านการ

ฝึกฝนการใช้กล้ามเนื้อส่วนต่างๆ ให้เจริญเติบโต ช่วยส่งเสริมพัฒนาการทางด้านอารมณ์ในแง่ทำให้เด็กรู้สึกสบาย ร่าเริง แจ่มใส ปรับตัวเข้ากับสิ่งแวดล้อมต่างๆ ได้ดี ช่วยส่งเสริมพัฒนาการทางด้านสังคมคือทำให้เด็กรู้จักเอื้อเฟื้อเผื่อแผ่แบ่งปันสิ่งของซึ่งกันและกัน รู้จักการให้และการรับ รู้จักร่วมมือกันและการสร้างมิตรภาพระหว่างเพื่อนฝูง นอกจากนั้นการเล่นของเด็กยังช่วยส่งเสริมพัฒนาการทางด้านสติปัญญาคือการใช้ภาษาได้ดีขึ้น ฝึกการแก้ปัญหาและส่งเสริมจินตนาการและความคิดสร้างสรรค์ของเด็กเป็นต้น

1. การเล่นช่วยส่งเสริมการเรียนรู้ของเด็ก เพราะการเล่นของเด็กจัดว่าเป็นการศึกษา

อย่างหนึ่ง เช่น เด็กที่เล่นตุ๊กตาจะเรียนรู้รูปร่างลักษณะและส่วนประกอบของตุ๊กตา ตลอดจนสีและสิ่งที่ใช้ในการประดิษฐ์ตุ๊กตา เมื่อเด็กเจริญขึ้นก็จะสามารถเรียนรู้จากการเล่นมากยิ่งขึ้น นั่นคือการเล่นส่งเสริมให้เด็กมีความรู้กว้างขวาง

**งานวิจัยที่เกี่ยวข้อง**

ดวงพร สุขธิติพัฒน์ (2553) ศึกษาเรื่อง การศึกษาผลการจัดกิจกรรมการละเล่นพื้นบ้านไทยเพื่อพัฒนาทักษะพื้นฐานทางคณิตศาสตร์ของเด็กปฐมวัย ผลการศึกษาพบว่า หลังจากเด็กปฐมวัยได้รับการจัดกิจกรรมการละเล่นพื้นบ้านไทย เด็กมีทักษะพื้นฐานทางคณิตศาสตร์และการจัดกิจกรรมการละเล่นพื้นบ้านไทย สามารถส่งเสริมทักษะพื้นฐานทางคณิตศาสตร์ในเรื่องการนับ การรู้ค่าจำนวน และการจำแนกสูงขึ้น

อังคนา ดวงเกิด (2556) ศึกษาเรื่องการพัฒนาทักษะพื้นฐานทางคณิตศาสตร์ของนักเรียนชั้นอนุบาลปีที่ 1 โดยการจัดกิจกรรมการละเล่นท้องถิ่นพื้นบ้านภาคเหนือ ผลการวิจัยพบว่า ทักษะพื้นฐานทางคณิตศาสตร์ของเด็กปฐมวัยชั้นอนุบาลปีที่ 1 จากการใช้กิจกรรมการละเล่นท้องถิ่นพื้นบ้านภาคเหนือ หลังจัดประสบการณ์มีคะแนนเฉลี่ยสูงกว่าก่อนการจัดประสบการณ์ และ พฤติกรรมการเรียนรู้ของเด็กปฐมวัยชั้นอนุบาลปีที่ 1 โดยการจัดกิจกรรมการละเล่นท้องถิ่นพื้นบ้านภาคเหนือ ระหว่างการจัดประสบการณ์อยู่ในระดับดี

บุญเรือน ดวงศรีแก้ว (2558) ศึกษาเรื่อง ผลการจัดประสบการณ์โดยใช้กิจกรรม

การละเล่นของเด็กไทยที่มีต่อพฤติกรรมทางสังคมของเด็กปฐมวัย ผลการวิจัยพบว่าเด็กปฐมวัยที่ได้รับการจัดประสบการณ์ โดยใช้กิจกรรมการละเล่นของเด็กไทยที่มีต่อพฤติกรรมทางสังคมหลังได้รับการจัดประสบการณ์สูงกว่าก่อนได้รับการจัดประสบการณ์ อย่างมีนัยสำคัญทางสถิติที่ระดับ.05

สุปราณี แก้วขุมเหล็ก (2559) ศึกษาเรื่องการพัฒนาการจัดประสบการณ์การส่งเสริมความสามารถในการแก้ปัญหาและทักษะทางสังคมของเด็กปฐมวัยโดยใช้การละเล่นพื้นบ้าน ผลการวิจัยพบว่า ความสามารถในการแก้ปัญหาและทักษะทางสังคมของเด็กปฐมวัยที่ได้รับการจัดประสบการณ์โดยการละเล่นพื้นบ้าน หลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05กปฐดั

สุจิน กิ้มตั้น (2561) ศึกษาเรื่องการจัดประสบการณ์การเรียนรู้โดยใช้เกมการละเล่น

พื้นบ้านไทยเพื่อพัฒนาทักษะพื้นฐานทางคณิตศาสตร์สำหรับเด็กปฐมวัยชั้นปีที่ 1 ผลการวิจัยพบว่า ทักษะพื้นฐานทางคณิตศาสตร์ของเด็กปฐมวัยที่ได้รับการจัดประสบการณ์การเรียนรู้โดยใช้เกมการละเล่นพื้นบ้านไทยหลังจัดประสบการณ์สูงกว่าก่อนจัดประสบการณ์อย่างมีนัยสำคัญทางสถิติที่ระดับ .01

จากเอกสารและงานวิจัยที่เกี่ยวข้อง สรุปได้ว่า การละเล่นพื้นบ้าน เป็นการเล่นที่มีคุณค่าที่ช่วยในการเตรียมความพร้อมให้กับเด็กในทุกด้านแบบองค์รวม ทำให้เด็กเกิดการเรียนรู้ในเรื่องต่างๆ รวมทั้งได้เรียนรู้และพัฒนาทักษะทางคณิตศาสตร์ ทักษะการสังเกต การแก้ปัญหา การคิดหาเหตุผล รู้จักควบคุมตนเอง และการยอมรับผู้อื่น ก่อให้เกิดความมีวินัยในตนเอง รวมทั้งส่งเสริมให้เด็กเกิดคุณลักษณะที่พึงประสงค์ นอกจากนั้นยังเป็นการช่วยรักษาเอกลักษณ์ความเป็นไทย เป็นการละเล่นที่ไม่ขัดต่อศีลธรรม คุณธรรม จริยธรรม และวัฒนธรรมอันดีงามของชาติ

**กรอบแนวคิดในการวิจัย**

กิจกรรมการละเล่นพื้นบ้านของเด็กไทย

ทักษะพื้นฐานทางคณิตศาสตร์

- การเปรียบเทียบขนาด

- การเปรียบเทียบจำนวน

- การเปรียบเทียบสัดส่วน

**ภาพ 1** กรอบแนวคิดในการวิจัย

**นิยามศัพท์เฉพาะ**

**1. ทักษะพื้นฐานทางคณิตศาสตร์** หมายถึง พฤติกรรม และความสามารถทางคณิตศาสตร์ ด้านการจำแนก การเรียงลำดับ และการนับ ซึ่งเป็นพื้นฐานของการเรียนรู้ทางคณิตศาสตร์ในระดับที่สูงขึ้นไป โดยเด็กจะแสดง ออกอย่างคล่องแคล่ว รวดเร็ว เพื่อแสดงถึงความเข้าใจเกี่ยวกับจำนวน การปฏิบัติเกี่ยวกับจำนวน หน้าที่และความสัมพันธ์ของจำนวน การเปรียบเทียบ และการเรียนรู้ ภาษาสัญลักษณ์ของคณิตศาสตร์ ในการวิจัยครั้งนี้ ผู้วิจัยศึกษาทักษะการเปรียบเทียบ ที่ศึกษาความสามารถในการจำแนกเปรียบเทียบสิ่งต่างๆ ในเรื่องดังต่อไปนี้

1.1 การเปรียบเทียบขนาด ใหญ่ – เล็ก, สั้น - ยาว

1.2 การเปรียบเทียบจำนวน มาก –น้อย จำนวน 1-20

1.3 การเปรียบเทียบสัดส่วน อ้วน – ผอม, สูง – ต่ำ

**2. เกมการละเล่นพื้นบ้านของเด็กไทย** หมายถึง การละเล่นที่สนุกสนานทำให้เด็กสามารถพัฒนาทักษะพื้นฐานทางคณิตศาสตร์ มีทั้งการเล่นกลางแจ้งและในร่ม เกมการละเล่นที่ใช้ในการวิจัยนี้ได้แก่ เกมเป่ากบ เกมวิ่งเปี้ยว เกมมอญซ่อนผ้า เกมลิงชิงหลัก เกมงูกินหาง เกมรีรีข้าวสาร เกมปิดตาตีหม้อ เกมการเล่นหมากเก็บ เกมขี่ม้าก้านกล้วย เกมกระโดดกบ เกมโยนรับ เกมจ้ำจี้ เกมโพงพาง เกมโยนห่วง เกมอีตัก

**3. การจัดกิจกรรมเพื่อพัฒนาทักษะพื้นฐานทางคณิตศาสตร์โดยใช้เกมการละเล่นพื้นบ้านของเด็กไทย** หมายถึง การจัดกิจกรรมให้เด็กปฐมวัยได้เรียนรู้เกี่ยวกับทักษะพื้นฐานทางคณิตศาสตร์ ฝึกให้เด็กคิดวิเคราะห์แก้ปัญหาโดยใช้เกมการละเล่นพื้นบ้านเป็นฐาน ในการจัดกิจกรรม มีขั้นตอนดังนี้

3.1 ขั้นแนะนำการเล่น หมายถึง การบอกชื่อเกม ขั้นตอนในการเล่นกฎ กติกาการเล่น อุปกรณ์และการจัดเตรียมสถานที่ต่าง ๆ ให้ผู้เล่นได้รับทราบ

3.2 ขั้นเล่นเกม หมายถึง ให้ผู้เล่นได้เล่นเกมและครูผู้สอนควบคุมการเล่นของผู้เล่นให้เป็นไปตามขั้นตอนและติดตามผลการเล่นของผู้เล่นให้เป็นไปตามขั้นตอน

3.3 ขั้นอภิปรายผลและสรุปผลการเล่น เมื่อเล่นจบเกมแล้วครูและเด็กร่วมกันสรุปผลเกี่ยวกับทักษะพื้นฐานทางคณิตศาสตร์ที่เด็กได้จากการเล่น

**4. เด็กปฐมวัย** หมายถึง นักเรียนระดับชั้นอนุบาลปีที่ 3 (อายุ 6 ปี) ที่กำลังศึกษาอยู่โรงเรียนน้ำพอง อำเภอน้ำพอง สังกัดสำนักงานเขตพื้นที่การศึกษาประถมศึกษาขอนแก่น เขต 4 จังหวัดขอนแก่น ภาคเรียนที่ 2 ปีการศึกษา 2563

**5. แบบทดสอบทักษะพื้นฐานทางคณิตศาสตร์** หมายถึง แบบทดสอบที่ผู้วิจัยเป็นผู้สร้างขึ้นเอง โดยให้สอดคล้องกับทักษะพื้นฐานทางคณิตศาสตร์ และผ่านการหาประสิทธิภาพของแบบทดสอบโดยผู้เชี่ยวชาญ

**ขอบเขตของการวิจัย**

กลุ่มตัวอย่าง เป็นนักเรียนชาย – หญิง อายุ 5 – 6 ปี ที่กำลังศึกษาชั้นอนุบาลปีที่ 3 ภาคเรียนที่ 2 ปีการศึกษา 2563 โรงเรียนน้ำพอง อำเภอน้ำพอง สังกัดสำนักงานเขตพื้นที่การศึกษาประถมศึกษาขอนแก่น เขต 4 จังหวัดขอนแก่น จำนวน 22 คน ซึ่งเลือกมาโดยวิธีเจาะจง (Purposive Sampling)

**ตัวแปรที่ศึกษา**

1. ตัวแปรต้น ได้แก่ การจัดกิจกรรมการละเล่นพื้นบ้านของเด็กไทย

2. ตัวแปรตาม ได้แก่ ทักษะพื้นฐานทางคณิตศาสตร์ ด้านการเปรียบเทียบ

**ระยะเวลาที่ใช้ในการวิจัย**

การศึกษาครั้งนี้ทำการทดลองในภาคเรียนที่ 2 ของปีการศึกษา 2563 ระยะเวลาในการทดลอง 5 สัปดาห์ สัปดาห์ละ 5 วัน วันละ 45 นาที รวมทั้งสิ้น 25 ครั้ง

**วิธีดำเนินการวิจัย**

การวิจัยเรื่อง “ผลของการจัดกิจกรรมการละเล่นพื้นบ้านของเด็กไทยที่มีต่อทักษะพื้นฐานทางคณิตศาสตร์ของเด็กปฐมวัย” เชิงทดลองแบบ One – Group Pretest – Posttest Design โดยมีรายละเอียด ดังต่อไปนี้

**1. เครื่องมือที่ใช้ในการรวบรวมข้อมูล**  ประกอบด้วย

**1.2 เครื่องมือที่ใช้ในการทดลอง** ได้แก่ แผนการจัดกิจกรรมการละเล่นพื้นบ้านของ

เด็กไทย สร้างแผนการจัดกิจกรรม จำนวน 25 แผนแผนละ 45 นาที จากนั้นนำไปให้ผู้เชี่ยวชาญตรวจสอบความตรงเชิงเนื้อหา (content validity) พบว่า แผนการจัดกิจกรรมการละเล่นพื้นฐานของเด็กไทย มีความถูกต้อง ความเหมาะสม และความสอดคล้องขององค์ประกอบภายในแผนการจัดการเรียนรู้อยู่ในระดับมาก ( = 4.39, S.D. = 0.84)

**1.3. เครื่องมือที่ใช้เก็บรวบรวมข้อมูล** ได้แก่ แบบทดสอบวัดทักษะพื้นฐานทาง

คณิตศาสตร์ของเด็กปฐมวัยที่ผู้วิจัยสร้างขึ้น นำไปให้ผู้เชี่ยวชาญตรวจสอบความตรงเชิงเนื้อหา (content validity) ไดค่าดัชนีความสอดคลองของแบบประเมินกับจุดประสงค์ (IOC) อยู่ระหว่าง 0.64 – 1.00

**2. วิธีรวบรวมข้อมูล**

1.1 คัดเลือกกลุ่มตัวอย่างจากการสุ่มแบบเจาะจง (Purposive Sampling) โดยใช้

ห้องเรียนที่ผู้วิจัยฝึกปฏิบัติการสอน

1.2 ดำเนินการทดสอบก่อนเรียน (pretest) วัดทักษะพื้นฐานทางคณิตศาสตร์ของ

นักเรียนกลุ่มตัวอย่าง ด้วยแบบทดสอบวัดทักษะพื้นฐานทางคณิตศาสตร์ของเด็กปฐมวัย

1.3 จัดกิจกรรมการละเล่นพื้นบ้านของเด็กไทยกับนักเรียนกลุ่มตัวอย่างโดยทำการ

ทดลอง 5 สัปดาห์ สัปดาห์ละ 5 วันๆ ละ 45 นาที ในช่วงเวลาของกิจกรรมกลางแจ้ง เวลา 10.00 – 10.45 น. รวม 25 ครั้ง

1.4 ดำเนินการทดสอบหลังเรียน (posttest) วัดทักษะพื้นฐานทางคณิตศาสตร์ของ

นักเรียนกลุ่มตัวอย่าง ด้วยแบบทดสอบวัดทักษะพื้นฐานทางคณิตศาสตร์ของเด็กปฐมวัย ซึ่งเป็นข้อสอบฉบับเดียวกันกับการทดสอบก่อนเรียน

1.5 รวบรวมและวิเคราะห์ข้อมูลก่อนและหลังการทดลองจัดกิจกรรมการละเล่นพื้นบ้าน

ของเด็กไทย

**3. สถิติที่ใช้ในการวิเคราะห์**

3.1 สถิติพื้นฐาน ได้แก่ ค่าเฉลี่ย () และส่วนเบี่ยงเบนมาตรฐาน (S.D.)

3.2 สถิติอ้างอิง ได้แก่ การทดสอบค่าทีแบบกลุ่มไม่อิสระ (dependent samples

t-test)

**สรุปผลการวิจัย**

การวิจัยเรื่อง “ผลของการจัดกิจกรรมการละเล่นพื้นบ้านของเด็กไทยที่มีต่อทักษะพื้นฐานทางคณิตศาสตร์ของเด็กปฐมวัย” ผู้วิจัยนำเสนอผลการวิเคราะห์ข้อมูล ดังนี้

**1. ผลการศึกษาทักษะพื้นฐานทางคณิตศาสตร์ของเด็กปฐมวัยที่ได้รับการจัดกิจกรรมการละเล่นพื้นบ้านของเด็กไทย**  ผลปรากฏดังตาราง 1

ตาราง 1 การศึกษาทักษะพื้นฐานทางคณิตศาสตร์ของเด็กปฐมวัยที่ได้รับการจัดกิจกรรมการละเล่นพื้นบ้านของเด็กไทย (จำนวน 22 คน)

**ทักษะพื้นฐานทางคณิตศาสตร์ ก่อนการทดลอง หลังการทดลอง**

S.D. ระดับ  S.D. ระดับ

เปรียบเทียบขนาด 3.14 2.27 ปรับปรุง 9.27 1.03 ดี

เปรียบเทียบจำนวน 2.68 0.66 ปรับปรุง 8.86 0.94 ดี

เปรียบเทียบสัดส่วน 2.36 0.49 ปรับปรุง 8.14 0.89 ดี

รวม 8.18 1.26 ปรับปรุง 26.27 2.65 ดี

จากตารางที่ 1 พบว่า ทักษะพื้นฐานทางคณิตศาสตร์โดยรวมของเด็กปฐมวัยก่อนได้รับการจัด

กิจกรรมการละเล่นพื้นบ้านของเด็กไทย อยู่ในระดับ ปรับปรุง ( = 8.18) หลังได้รับการจัดกิจกรรมการละเล่นพื้นบ้านของเด็กไทย เด็กปฐมวัยมีทักษะพื้นฐานทางคณิตศาสตร์ อยู่ในระดับดี ( = 26.27) เมื่อพิจารณาเป็นรายด้านพบว่าทักษะพื้นฐานทางคณิตศาสตร์ของเด็กปฐมวัยก่อนได้รับการจัดกิจกรรมการละเล่นพื้นบ้านของเด็กไทยด้านการเปรียบเทียบขนาด ด้านการเปรียบเทียบจำนวน และด้านการเปรียบเทียบสัดส่วน อยู่ในระดับปรับปรุง ( = 3.14, 2.68 และ 2.36 ตามลำดับ) แต่หลังได้รับการจัดกิจกรรมการละเล่นพื้นบ้านของเด็กไทย ทักษะพื้นฐานทางคณิตศาสตร์ในทุกด้านอยู่ในระดับดี ( = 9.27, 8.86 และ 8.14 ตามลำดับ)

**2.** **ผลการเปรียบเทียบทักษะพื้นฐานทางคณิตศาสตร์ของเด็กปฐมวัยก่อนและหลังการจัดกิจกรรมการละเล่นพื้นบ้านของเด็กไทย**  ผลปรากฏดังตาราง 2

ตาราง 2 การเปรียบเทียบทักษะพื้นฐานทางคณิตศาสตร์ของเด็กปฐมวัยที่ได้รับการจัดกิจกรรมการละเล่น

พื้นบ้านของเด็กไทยก่อนและหลังการทดลอง

**ทักษะพื้นฐานทางคณิตศาสตร์ ก่อนการทดลอง หลังการทดลอง**

S.D. S.D. t

เปรียบเทียบขนาด 3.14 2.27 9.27 1.03 19.96

เปรียบเทียบจำนวน 2.68 0.66 8.86 0.94 23.20

เปรียบเทียบสัดส่วน 2.36 0.49 8.14 0.89 28.72

รวม 8.18 1.26 26.27 2.65 34.00

\*\* มีนัยสำคัญทางสถิติที่ระดับ .05

จากตารางที่ 2 พบว่า ทักษะพื้นฐานทางคณิตศาสตร์ทั้งโดยรวมและรายด้านของเด็กปฐมวัยหลังการทดลองสูงกว่าก่อนการทดลองอย่างมีนัยสำคัญทางสถิติที่ระดับ.05 แสดงว่า เด็กปฐมวัยที่ได้รับการจัดกิจกรรมการละเล่นพื้นบ้านของเด็กไทยมีทักษะพื้นฐานทางคณิตศาสตร์สูงขึ้น

**อภิปรายผล**

1. ผลการศึกษาพบว่า เด็กปฐมวัยที่ได้รับการจัดกิจกรรมการละเล่นพื้นบ้านของเด็กไทย มี

ทักษะพื้นฐานทางคณิตศาสตร์ด้านการเปรียบเทียบสูงขึ้น และ ทักษะพื้นฐานทางคณิตศาสตร์ของเด็กปฐมวัยหลังการจัดกิจกรรมการละเล่นพื้นบ้านของเด็กไทยสูงกว่าก่อนการจัดกิจกรรมการละเล่นพื้นบ้านของเด็กไทย ทั้งนี้ดูได้จาก การละเล่นพื้นบ้านที่ผู้วิจัยนำมาให้เด็กเล่นนั้นมีส่วนช่วยในการสร้างความสนใจให้กับเด็กเป็นอย่างมาก ทำให้เด็กได้เรียนรู้ผ่านการเล่นและการมีปฏิสัมพันธ์กับสิ่งแวดล้อมรอบตัวและคนรอบข้าง จึงเป็นการเรียนรู้ที่เป็นไปตามธรรมชาติตามวัยของเด็ก ดังกระทรวงศึกษาธิการ (2560) กล่าวว่า หลักสำคัญในการจัดประสบการณ์การเรียนรู้ให้กับเด็กปฐมวัย เพื่อให้พัฒนาด้านร่างกาย อารมณ์ จิตใจ สังคม และสติปัญญา โดยจัดกิจกรรมการเรียนรู้ที่หลากหลาย บูรณาการผ่านการเล่นและกิจกรรมที่เป็นประสบการณ์ตรงผ่านประสาทสัมผัสทั้งห้าที่เหมาะสมกับวัย นอกจากนี้เกมการละเล่นพื้นบ้านในแผนการจัดกิจกรรมยังเปิดโอกาสให้เด็กมีส่วนร่วม มีการกำหนดสื่อและสิ่งอำนวยความสะดวกในการเรียนรู้ที่บูรณาการเป็นอย่างดี ทำเด็กสนใจและเล่นเกมการละเล่นอย่างสนุกสนาน จึงส่งผลให้การเรียนรู้ของเด็กมีประสิทธิภาพยิ่งขึ้น ซึ่งสอดคล้องกับงานวิจัยของ พรรณี นิลสุวรรณ์ (2555) ได้ทำการวิจัยเรื่องการพัฒนาทักษะทางคณิตศาสตร์สำหรับเด็กปฐมวัยโดยใช้เกมการละเล่นพื้นบ้าน ผลการวิจัยพบว่า คะแนนเฉลี่ยของนักเรียน โดยภาพรวมและรายด้านก่อนการจัดประสบการณ์และหลังการจัดประสบการณ์การเล่นเกมการละเล่นพื้นบ้าน แตกต่างกันอย่างมีนัยสำคัญที่ระดับ .01 และ อังคณา ดวงเกิด (2558) ได้ทำการวิจัยเรื่องการพัฒนาทักษะพื้นฐานทางคณิตศาสตร์ของนักเรียนชั้นอนุบาลปีที่ 1 โดยการจัดกิจกรรมการละเล่นท้องถิ่นพื้นบ้านภาคเหนือ ผลการวิจัยพบว่า ทักษะพื้นฐานทางคณิตศาสตร์ของเด็กชั้นอนุบาลปีที่ 1 จากการใช้กิจกรรมการละเล่นท้องถิ่นพื้นบ้านภาคเหนือหลังการจัดประสบการณ์มีค่าเฉลี่ยสูงกว่าก่อนการจัดประสบการณ์ จากที่กล่าวมาข้างต้นจึงแสดงให้เห็นว่า เกมการละเล่นพื้นบ้านไทยเป็นกิจกรรมที่เป็นประโยชน์ต่อการพัฒนาเด็กปฐมวัยให้พัฒนาครบทุกด้านได้อย่างมีประสิทธิภาพ

**ข้อเสนอแนะในการวิจัย**

**1. ข้อเสนอแนะในการนำผลการวิจัยไปใช้**

1.1 ครูควรอธิบายจุดประสงค์ของการเล่นและวิธีการเล่นที่ถูกต้องให้เด็กปฐมวัยเข้าใจ

อย่างชัดเจนก่อนการเล่น

* 1. ครูต้องคำนึงถึงความปลอดภัยในการเล่น และสถานที่ที่เหมาะสมสำหรับการจัด

กิจกรรมการละเล่นพื้นบ้าน

**2. ข้อเสนอแนะเพื่อการวิจัยครั้งต่อไป**

2.1 ควรมีการวิจัยโดยการละเล่นพื้นบ้านของเด็กไทยไปไปทดลองใช้ในการพัฒนาทักษะ

ด้านอื่นๆ ของเด็กปฐมวัย เช่น ทักษะทางภาษา การคิด การแก้ปัญหา ทักษะกระบวนการทางวิทยาศาสตร์ เป็นต้น

2.2 ควรมีการศึกษาถึงผลของการจัดกิจกรรมการละเล่นพื้นบ้านของเด็กไทยที่มีต่อพัฒนาการของเด็กปฐมวัยในระดับชั้นอื่นๆ และในสถานศึกษาที่สังกัดรัฐบาลและเอกชน

**เอกสารอ้างอิง**

กมลรัตน์ กมลสุทธิ. (2555). **ทักษะพื้นฐานทางคณิตศาสตร์ของเด็กปฐมวัยที่ได้รับการจัดประสบการณ์**

**ตามแนวมอนเตสซอรี.** วิทยานิพนธ์ปริญญามหาบัณฑิต. กรุงเทพฯ; มหาวิทยาลัย

ศรีนครินทรวิโรฒ.

กระทรวงศึกษาธิการ. (2560). **หลักสูตรการศึกษาปฐมวัย พุทธศักราช 2560**. กรุงเทพฯ : โรงพิมพ์

ชุมชนสหกรณ์การเกษตรแห่งชาติ.

กุลยา ตันติผลาชีวะ. (2551)**. การจัดกิจกรรมการเรียนรู้สำหรับเด็กปฐมวัย.** กรุงเทพฯ : เบรน -เบสบุ๊ค.

ดวงพร สุขธิติพัฒน์. (2553). **ผลการจัดกิจกรรมการละเล่นพื้นบ้านไทยเพื่อพัฒนาทักษะพื้นฐานทาง**

**คณิตศาสตร์ของเด็กปฐมวัย.** วิทยานิพนธ์ครุศาสตรมหาบัณฑิต การศึกษาปฐมวัย, มหาวิทยาลัย

ราชภัฏเพชรบุรี.

บุญเรือน ดวงศรีแก้ว. (2558). **ผลการจัดประสบการณ์โดยใช้กิจกรรมการละเล่นของเด็กไทยที่มีต่อ**

**พฤติกรรมทางสังคมของเด็กปฐมวัย.** บทความวิทยานิพนธ์ หลักสูตรครุศาสตรมหาบัณฑิต

สาขาวิชาการจัดการหลักสูตรและการเรียนรู้ มหาวิทยาลัยราชภัฏนครสวรรค์.

ปณิชา มโนสิทยธากร. (2553). **ทักษะพื้นฐานทางคณิตศาสตร์ของเด็กปฐมวัยที่เล่นเกมการศึกษา**

**เน้นเศษส่วนของรูปเรขาคณิต.**ปริญญานิพนธ์ กศ.ม. (การศึกษาปฐมวัย). กรุงเทพฯ:

บัณฑิตวิทยาลัย มหาวิทยาลัยศรีนครินทรวิโรฒ. ถ่ายเอกสาร.

พรรณี นิลสุวรรณ์. (2555). การพัฒนาทักษะทางคณิตศาสตร์สำหรับเด็กปฐมวัยโดยใช้เกมการละเล่น

พื้นบ้าน. บัณฑิตวิทยาลัย : มหาวิทยาลัยราชภัฏสงขลา.

ฟาลาตี หมาดเต๊ะ (2557). **ผลของการฝึกการละเล่นพื้นบ้านที่มีต่อพัฒนาการของเด็ก**

**ปฐมวัย.** วิทยานิพนธ์ศึกษาศาสตรมหาบัณฑิต สาขาวิชาหลักสูตรและการสอน

มหาวิทยาลัยสงขลานครินทร์.

รัตน์ตยา ศรีสุข. (2551). **การมีส่วนร่วมของผู้ปกครองในการจัดกิจกรรมส่งเสริมพัฒนาการเด็กปฐมวัย**

**ของศูนย์พัฒนาเด็กเล็กเทศบาลตำบลเขาพนม.** ภูเก็ต; มหาวิทาลัยราชภัฏภูเก็ต.

ราชบัณฑิตยสถาน.(2545). **พจนานุกรมฉบับราชบัณฑิตยสถาน พ.ศ. 2525**. กรุงเทพมหานคร:

อักษรเจริญทัศน์.

สถาบันส่งเสริมการสอนวิทยาศาสตร์และเทคโนโลยี กระทรวงศึกษาธิการ. (2553). **คู่มือกรอบ**

**มาตรฐานการเรียนรู้คณิตศาสตร์ปฐมวัย พุทธศักราช 2546.** สมุทรปราการ:

แอดวานซ์เซอร์วิส.

สุจิน กิ้มตั้น (2561). **การจัดประสบการณ์การเรียนรู้โดยใช้เกมการละเล่นพื้นบ้านไทยเพื่อพัฒนาทักษะ**

**พื้นฐานทางคณิตศาสตร์สำหรับเด็กปฐมวัยชั้นปีที่ 1.**

ttps://board.postjung.com/1148377

สุปราณี แก้วขุมเหล็ก (2559). **การพัฒนาการจัดประสบการณ์การส่งเสริมความสามารถในการ**

**แก้ปัญหาและทักษะทางสังคมของเด็กปฐมวัยโดยใช้การละเล่นพื้นบ้าน** . วิทยานิพนธ์

การศึกษามหาบัณฑิต; มหาวิทยาลัยมหาสารคาม.

# อังคนา ดวงเกิด (2556). การพัฒนาทักษะพื้นฐานทางคณิตศาสตร์ ของนักเรียนชั้นอนุบาลปีที่ 1

# โดยการ จัดกิจกรรมการละเล่นท้องถิ่นพื้นบ้านภาคเหนือ. ครุศาสตรมหาบัณฑิต สาขาวิชา

# หลักสูตรและการสอน มหาวิทยาลัยราชภัฏเชียงราย.